Issand, ma palun, et me poleks vaid rahvas,
kes pürgib tähtede poole,
vaid kes püsib kindlas ühenduses Sinu eesmärkidega
me elude jaoks siin maa peal,
mis on juba paika pandud taevas.
Tänud Sulle selle eest, Jeesuse nimel. Aamen.
Tänud, et oled liitunud meiega, kus iganes ilma otsas sa ka poleks.
Mulle nii meeldib, kui vaatajad annavad mulle teada,
kust nad kõik pärit on.
On ikka imeline elada käesoleval ajal ja ajastul!
Kord oli aeg, mil kõnelesin väikeses kooli aulas 45-inimesele.
Täna pole mul enam aimugi, kes kõik mind vaadata võivad.
Mulle nii meeldib see!
Mu tänase sõnumi pealkiri on "Puuduta taevast".
Üks Hillsongi uus laul kannab sama nime
ja selle sõnad on absoluutselt võimsad,
kandes endas õndsat paradoksi.
"Mis imeline rikkus seal tähtede taga,
need tohutud kõrgused, mida raske ronida.
Jõudsin juba nii kaugele ja kukkusin siis kõrgelt,
kuid leidsin samas taeva, kui armastus mind põhjas puudutas."
Kui Jumal andis Aabrahamile nägemuse,
kätkes see endas nii tähti kui liiva.
Näeme seda 1 Moosese 22:17-18
"Ma õnnistan sind tõesti ja teen su soo väga paljuks -
nagu tähti taevas ja nagu liiva mere ääres -
ja su sugu vallutab oma vaenlaste väravad!
Ja sinu soo nimel õnnistavad endid kõik maailma rahvad,
sellepärast, et sa võtsid kuulda mu häält!”
Jumal käskis Aabrahamil vaadata nii taevast kui tähti.
Vaatame veelkorra selle laulu sõnu:
"Mis imeline rikkus seal tähtede taga,
need tohutud kõrgused, mida raske ronida.
Jõudsin juba nii kaugele..."
Vaata tähtede poole,
sest seal näed sa Jumala varustust, tõotusi ja ustavust;
näed Tema viljakust.
Samas liivapealne on see koht,
kus tulevad esile su alandlikkus, ohvrimeelsus ja teenimine.
See on paik, kus need oma kuju võtavad.
Kahjuks on meil aga liiga palju kristlasi,
kes püüdlevad vaid tähtede poole.
Kuid Jumala tõotused pole vaid seal üleval -
need on ka siin maa peal.
"Mis on küll Jumala tahe mu elu suhtes? Mis see on?"
Kuid hakka astuma - üks jalg teise jala ette,
tajudes oma jalge all olevas kindlas pinnases peituvat väge
ja mõistes, mida Jumal saab teha ka selle kindla pinnase kaudu,
lastes sul kogeda Tema puudutust
ja ületades igasuguse gravitatsiooni seaduse.
See mulle meeldibki Jumala juures!
See on nii imeline ja ka kogu Piiblit läbiv teema.
Me küll sirutume ülespoole, kuid teeme nö "Paabeli vea",
kus vana aja inimesed ehitasid torni, et jõuda Jumalani.
Jah, ka Jumala südames on tõsta ja ehitada üles,
kuid kui me ülendame iseendid,
siis on vaid üks tee, kuhu jõuda ja see on allamäge.
Mu igatsus on näha inimesi saamas kätte kõik selle,
milleks Jumal neid on kutsunud.
Samas näen aga liiga palju selliseid inimesi,
kes jooksevad ja ajavad taga mõnda oma unistust,
mõistmata, et isegi kui jõuad sinna üles tähtede juurde,
siis seal pole võimalik hingata.
Vähemalt mitte omast jõust.
Seetõttu vajad sa valguse Isa - päikese, kuu ja tähtede Isa,
ilma kelleta pole sa võimeline hingama.
Mõtle gravitatsiooni ja George Clooney peale;
Sandra Bullocki peale.
Sa lihtsalt ei saa seal hingata!
Pealegi peaks su peamine eesmärk seal üleval olles olema see,
kuidas tagasi maa peale saada,
sest muidu saab sinust osake tähetolmust.
Tähetolm aga on kasutu,
põrgates vaid kokku erinevate asjadega
ja põhjustades probleeme.
Jah, tähed seal kõrgel taevas näevad nii imelised välja.
Säravad ja vilguvad, kuniks korraga on kadunud. Ongi kõik!
See on see, mis võib ka inimestega juhtuda,
kes jahivad tähti ja kaotavad silmist maapinna.
Ma olen piisavalt kaua maa peal elanud ja kogenud,
et näha ka inimesi,
kes mõistavad kindlas pinnases peituvat väge
ja seda, kuidas Jumal saab seda kasutada,
et tõsta ja ülendada sind kõige selle sisse,
milleks Ta on sind kutsunud.
Nii et otsides au ja hiilgust, siis...
Kui me mõistame alandlikkuse ja teenimise tähendust,
kui me mõistame ohvrimeelsuse tähendust...
Kui Jumal andis Aabrahamile selle tõotuse,
et Ta õnnistab teda
ja laseb tal saada sama paljuks, kui tähti taevas ja liiva mererannal,
siis Ta andis selle tõotuse Morija mäel.
Morija mägi asub keset kõrbe
ja Aabraham pandi seal kõige täiega proovile.
See oli paik, kus ta oli valmis ohverdama oma poega Iisakit,
kuniks Jumal sekkus viimasel minutil, et tuua teine lahendus kogu loole.
Nii et Aabraham pani sellele paigale nimeks "Issand näeb"
või ka "Jumal varustab".
Jehoova Jaire, Issand, meie varustaja - see on see, kust see kõik tuleb.
Nii et Aabrahami ülim ohvrimeelsus oli see koht,
mille keskel ta sai Jumala tõotuse
ja kus ta hakkas nägema kõike, mis Jumalal oli varuks ta jaoks.
Ta koges Jumala varustamist ja ka Jumala viljakust.
Me ei nimeta Aabrahami isa Aabrahamiks ilmaasjata.
Ta on meie usuisa!
Piiblist on näha,
et Aabrahamist Taavetini oli 14 põlve
ja Taavetist Jeesuseni ka 14 põlve.
Kuniks meieni ja kõigi maailma rahvasteni välja,
kes kutsuvad teda õnnistatuks.
Kuid Aabraham ei kaotanud kunagi silmist
pühendumist kindlale ja olulisele pinnasele,
mis viis teda võrratute kõrgusteni täis Jumala varustust, tõotusi
ja viljakust.
Nii võimas!
Ja tead, mis?
Jumal andis oma kaalu taha Aabrahami taolisele meelsusele.
1 Moosese 22:16 ütleb Jumal:
Ma vannun iseenese juures, ütleb Issand:
sellepärast, et sa seda tegid
ega keelanud mulle oma ainsat poega."
Mida Jumal mõtleb selle all: "Ma vannun iseenese juures"?
Las ma öelda, mis see tähendab.
Piibliaegadel oli nii, et tõotuse või vande andmine
pidi toimuma kellegi kõrgema nimel, kui su enda nimi seda oli.
Nii et sa leidsid kellegi,
kellel oli suurem võim ja nimi, kui sul endal
ja ütlesid: "Ma vannun selle nimel."
Jumalal aga polnud kedagi,
kelle nimi oleks olnud kõrgem Tema enda omast,
nii et kõike, mida Ta tõotas - õnnistusi, viljakust, varustatust
ja pärandit, mis puudutab põlvkondi ja mille vili meiegi oleme -
Ta tegi seda kõike enda nimel, aga tänu Aabrahami alandlikkusele.
Ta ütles: "Ma tõotan seda kõike sulle omaenda nimel",
mis on nimi üle kõigi nimede.
Heebrea 6 räägib kõigest sellest samast,
rääkides ka kahest asjast, millesse me usk on ankurdatud.
Sinu lootus tuleviku, lõikuse ja Jumala õnnistuste osas
peab olema ankurdatud neisse kahte asja.
Nendeks on Jumala Sõna ja Jumala tõotus.
Heebrealastele 6:19 on öeldud, et Jumal on meie hinge ankur
ja salmis 13 on öeldud, et Jumal vandus omaenese nimel.
Sest see on nimi üle kõigi nimede.
Seega, kui ka meie elame oma elu ohvrimeelselt ja alandlikkuses,
paneb Jumal oma kaalu ja nime selle taha,
tõotades meile päris vinget tulevikku.
Usun kogu oma südamest,
et Tema tõotus kätkeb endas üht imelist tulevikku.
Aamen.
1 Moosese 22:16
Ma vannun iseenese juures, ütleb Issand:
sellepärast, et sa seda tegid..."
Ela ohvrimeelselt.
Ela nii, et pühendud ka kindlale pinnasele.
Aabraham ei tormanud tähti nähes neid pea laiali püüdma,
vaid ta jätkas Jumala teenimist just seal, kus ta oli - keset kõrbe;
keset liiva ja tolmu.
Võimas!
Ülespoole kukkumine mõistab alandlikkuse tähendust.
Ülespoole kukkumine mõistab teenimise tähendust.
Ma ei tea, mis on sinu elu kutse,
aga usun, et see, kuidas Jumal laseb sel esile tulla,
on täielikus vastuolus maailma majandusele.
Ehk kui meie püsime kindlana maapinnal,
mõistes, et me pühendumus tuleb kõige paremini esile siin,
siis samas see avab meile ka tee taevaste tõotusteni.
"Ma puudutan taevast hetkel, mil mu põlved puudutavad maad."
Osad meist nimetaks seda ohtlikuks kuulutuseks.
Sest Jeesus jagas Mäejutluses välja õige kuldsemad tarkuseterad,
pöörates uskumused "silm silma ja hammas hamba vastu"
täiesti pahupidi
ja julgustas meid püsima pühendunult ka kahe jalaga maa peal.
Mine käi see ekstra miil.
Kui keegi palub sult' särki, anna talle ka oma kuub.
Või kui keegi palub sult' kuube, anna talle ka särk.
Peaasi, et sul püksid jalga jäävad!
Jeesus muidugi ei öelnud seda viimast lauset.
Ohtlik kuulutus.
Kuulake.
Mida Jeesus siin ütleb?
Õndsad on vaimus vaesed,
õndsad on kurvad,
õndsad on tasased,
õndsad on need, kellel on nälg ja janu õiguse järele,
õndsad on halastajad, õndsad on puhtad südamelt.
Õndsad on rahutegijad,
õndsad on need, keda õiguse pärast taga kiusatakse."
Jeesus ei öelnud, et: "Õndsad on need,
kes tõestavad end selle ja teise ja kolmanda asja läbi." Ei!
Õndsad on kurvad ja tasased.
Õndsad on need, kes elavad alandlikkuses;
kes mõistavad ohvrimeelsust ja teenimise tähtsust.
Nemad on õndsad!
Milles aga peitub see ohtlik kuulutus?
Piibel ütleb, et Jeesus võttis maailma tarkuse
ja pööras selle pea peale.
Ta rääkis taevast, öeldes: "Sest nende päralt on taevariik.
Neid lohutatakse.
Nemad pärivad maa.
Nemad saavad küllaga.
Nende peale halastatakse.
Nemad näevad Jumalat ja neid hüütakse Jumala lasteks.
Nende päralt on taevariik."
Kas pole imeline,
et Jeesuse õpetuse kohaselt käib tee üles läbi all ära käimise.
Jumal näeb, mida meie ei näe.
Mu palve on, et me kogudus ei jääks kunagi kinni
oma mainesse ja väärikusse; sellesse, kes me oleme.
"Oo, oled sa kuulnud sa meie filmist?"
"Oo, oled sa...?"
Jah, ma olen tohutult tänulik Jumalale Tema õnnistuste eest.
Meie, kes me kunagi alustasime ühe väikese Austraalia kogudusena,
oleme saanud näha, mida kõike Jumal võib teha.
Kuid meie koguduse vaimsus pole kunagi taandunud meile endile -
erinevate tähtede glamuurile ja särale.
Vaid me oleme alandlik rahvas, ohvrimeelse vaimuga,
mis peegeldub meie andmises ja teenimises.
Mõtle Jaakobusele, kes Jaakobuse kirjas 1:1
tutvustab end Jumala ja Kristuse sulasena;
veelgi enam - kui orjana.
See on päris huvitav viis oma kirja alustamiseks,
sest tal oli nii palju muid tiitleid, mida ta oleks võinud kasutada.
Esiteks - ta oli Jeesuse väikevend.
Lisaks sellele sai temast ka Jeruusalemma koguduse pastor.
Seda kõike kui andunud sulasena ehk ka kui orjana.
Vabatahtlik tähendab vabatahtlikkust.
Tänu Jumalale meie vabatahtlike eest!
Vabatahtlikkus tähendab võimalust valida -
tahan, ei taha; teen, ei tee. Tahan ja teen.
See on see, kuidas maailm käitub.
Kuid Jaakobus läheb kaugemale sellest,
öeldes, et on andunud sulane.
Ta ei nimeta end isegi vabatahtlikuks, vaid pigem orjaks.
Ta oli Jumala tahte täitmise ori.
Sa ei ole inimeste ega koguduse ori!
Sa pole mitte kellegi ori!
Kui me aga elame oma elu sama meelsusega nagu Paulusel oli,
kes ütles, et Kristuse armastus sunnib teda seda kõike tegema.
Üks teine piiblitõlge ütleb,
et Kristuse armastus ei jäta muud võimalust.
Ehk ta ütles: "Ma olen Jumala tahte täitmise ori."
Kui palju saab tehtud,
kui me püsime kindlas ühenduses Jumala tahtega,
ajamata pidevalt tähti taga nagu osad kristlased seda teevad.
Tähtede poole püüdlemine võib hetkeks tunduda nii imeline,
sest tähed ju vilguvad ja säravad,
kuid samas on mingi hetk kadunud.
Ma ei usu, et Jumala tahe su suhtes oleks püüelda tähtede poole,
vaid Ta tahe on,
et Tema, kui valguse Isa, saaks puudutada su elu
ja kasutada su ande ja oskusi, kui avad end Tema võimalustele.
Mulle meeldib Jaakobuse hoiak: "Ma olen Jumala ja Kristuse sulane."
See oli tema suhtumine - ülim teenimisvalmidus.
Ja mida Jeesus Johannese 15:15 ütles?
Et Ta ei nimeta meid enam orjadeks, vaid sõpradeks.
Jeesuse süda igatses sõpruse järele,
Jaakobuse süda tunnistas Teda, kui oma isandat.
Pürgides kuhugi kõrguste suunas, hakkavad inimesed kuidagi hõljuma
ega jõua kahjuks kunagi
Jumala tahte ja plaanide täitumiseni oma elus.
Selles aga, kui mõistad, mis sul on siin ja praegu,
peitub oma vägi.
See toob endaga kaasa nii palju hävingut,
kui taandame end lihtsast alandlikkusest,
teenimisest ja ohvrimeelsest elust.
Kuid kes iganes me ka poleks - me ei saa ilma nende asjadeta!
Ja kui ma peaks mingilgi moel hakkama taga nõudma au ja austust,
ei saaks ma seda kunagi,
kaotades samas sellegi, mis mul on.
Sama kehtib ka poliitikas,
kuigi kirikus on ohtlik poliitikast rääkida.
Kuid see puudutab kogu parlamenti Austraalias -
nii osariikide, kui kogu riigi tasandil.
Viimaste aastate jooksul oleme näinud mitmeid juhte,
kes järgides tavapärast poliitilist tarkust,
panid kõik mängu
ja pingutasid oma esimesel aastal kõige täiega,
viies sisse kõikvõimalikke muutusi ja tehes seda, mis iganes tarvis.
Järgmised paar aastat kulusid kogu loo pehmendamisele,
nii et selleks ajaks, mil tulid uued valimised,
oli rahvas loodetavasti unustanud kõik need valulikud muudatused
ja pidas sind lihtsalt imeliseks.
See on selline kaalutletud tarkus, kuid Austraalias see väga ei toimi.
Sest nii osariikide kui parlamendi juhid ja poliitikud on unustanud,
et juhtimine nõuab samuti tarkust nagu kõik muugi elus.
Kui meil aga pole tarkust ja me kaotame oma tõelise sisu,
ei jää meile ka midagi järgi.
Nii et mu jutu iva on selles,
et kui kellelgi on vajaka tarkusest - palugu Jumalat!
Jaakobus, kes meile selle nõuande andis,
on parim eeskuju sellest tänu sellele, kuidas ta oma kirja alustas,
öeldes, et ta on sulane; et ta on ori.
Ta ei tõstnud esile oma tiitleid ja asju,
vaid oma pühendumist Jumalale ja Kristusele.
Ta ei toetunud oma sugulussidemetele Jeesusega,
vaid sellele, et ta elu sõltus Jeesusest.
Ja Jumal tõstis ta üles,
kinkides talle tohutu mõjujõu ja võimalused.
Nii toimib see ka meie puhul.
Sest vastasel korral külvame üht oma õiguse tagaajamise seemet,
võttes kõike kui midagi tavapärast.
Halvim, mis juhtuda võib, on see,
kui hakkame Jumala õnnistusi tavaliseks pidama
ja uskuma, et meil ongi õigus neid omada.
Kiireim moodus kaotada Jumala puudutus oma elust,
on elada arvamises, et meil ongi õigus kõigele
ja kui Jumal on meid varem õnnistanud,
peab Ta seda tegema edaspidigi.
Jumala õnnistustes elamise
ja Tema pärandi omaks kuulutamise vahel
on habras piir,
kus me võime kaotada tõsiasja,
et ilma Jumala armuta poleks me keegi.
Koguduses, kus oleme näinud Jumala õnnistusi nii palju aastaid -
me konverentsid on puupüsti rahvast täis,
Jumal tegutseb,
inimesed kogevad päästet ja uuestisündi,
imelised võimalused,
asjad, mis tundusid nii kauged ja kättesaamatud -
siis kõige hullem asi kõigi nende asjade keskel
oleks uskuda, et meil ongi õigus seda kõike kogeda.
Nii et selle vahelt jookseb üks tohutult habras piir,
kus ühelt poolt elame oma jumalikus pärandis
ja usume Tema tõotustesse,
kuid korraga lubame endale arusaama,
et võime elada, kuidas iganes ja Ta õnnistab meid sellegipoolest.
Taoline suhtumine lõikab paljud inimesed läbi sellest,
mis Jumalal neile tegelikult varuks on.
Nii et rääkides tähtedest taevas,
mõelge veelkord sellele, mida ütlesin Aabrahami kohta -
Aabraham vaatas nii tähti, kui ka tema jalge all olevat maad.
Kui me aga kaotame ühenduse jalgealuse pinnaga,
kuna jõllitame ainuüksi tähti kõrgel taevas,
siis oled kui kõik muu seal kõrgel taevaruumis -
võimetu ellu jääma.
Kahjuks on vaid üks viis, kuidas sealt pilve pealt alla saada...
Vaid üks viis, kuid see pole üldse see, mida Jumal tahaks su jaoks.
Jumal tahab, et mõistaksid Ta väge nii nagu Jaakobus seda tegi,
mõistes, et tegelik tulemus saavutatakse põlvedel.
Mõtlen kõigile vanaemadele ja memmedele...
Nendegi põlved on parkunud tänu raskele palvetööle,
puudutades oma palvetega taevast,
tänu millele meie omakorda
võime elada kõikväelise Jumala tõotustes ja õnnistustes.
Mu palve on, et nii ma ise, kui me kõik võiks elada oma elu nii,
et me mõistaks seda väge,
mis peitub ühtaegu nii liivale, kui tähtedele keskendumises.
Ära kaota oma sihti ega heitu,
sest Jumala tõotus su elu suhtes on imeline!
Su elu on täis Tema tõotusi ja eesmärke;
täis kõike, mida Jumal saab sinu heaks teha.
Ta suudab nii palju enamat, kui suudad ettegi kujutada,
kuid ära hakka seda kohe pingsalt taga ajama.
Ei! Olgem ustavad selles,
kuhu Jumal on meid pannud just praegu
ja vaadakem, kuidas Juma meid tõstab.
Vaata, kuidas Jumal sind tõstab
ja kuidas saadab korda selle, mida on tõotanud.
Oma õiguse tagaajamine on mürgitav
ja toob kaasa selle, et kõik tundub nii tavaline.
See toob kaasa ka uhkuse.
Eks me kõik vaja julgustust,
kuid kui me hakkame oma ego üles pumpama ja muutume uhkeks
ning arvame mingi hetk,
et meil ongi õigus midagi saada ja me oleme selle ära teeninud.
Hea näide selle kohta on see variser seal jumalakojas,
kes endale rusikaga vastu rinda lõi
ja enda kõrval olevat patust nähes ütles:
"Tänu Jumalale, et ma pole selline nagu tema!
Ma maksan kümnist, ma paastun kaks korda nädalas.
Ma olen seda, teist ja kolmandat."
Samas, kui see patune esindas põlvedel olevat inimest,
kes ütles: "Jumal, Jumal, Jumal! Ole armuline mulle, patusele!"
Mis sa arvad, kumma neist Jeesus üles tõstis ja ülendas?
Kumb neist võis saada kätte pärandi, mis Jumalal oli ta jaoks?
Mõistkem selles peituvat väge.
Millegi eeldamine
on oma õiguse tagaajamise mürgine vili.
Eeldamine abielus.
Sa miskipärast arvad,
et sul on Jumalast antud õigus oodata oma naiselt sinu teenimist.
Arvad, et võid kohelda teda, kuidas iganes,
kuid tema peab ikka teenima sind,
sest te olete ju abielus! Teil on ju sõrmus sõrmes!
Ja pealegi - me oleme ju kristlased, nii et ei mingit lahutamist!
Niimoodi küll midagi tervet üles ei ehita,
rääkimata tervest suhtest,
kui vaid eeldad asju ja oma õigust taga ajad.
Kahjuks abielluvad nii paljud oma kindlate eeldustega,
saades osa elu suurimast šokist,
kui näevad, et on astunud ühe sammu liiga kaugele.
Sest see eeldamise vaimsus hävitab nende suhet.
Nemad aga näitavad näpuga ja virisevad ning süüdistavad.
Olgu me suhted ikka sellised, kus me teenime üksteist
ja elame alandlikult üksteisega.
Elagem kahe jalaga maa peal, tabades samas avalisilmi imesid!
Ma ei taha elada oma elu nõudes ja eeldades midagi.
Ma tahan elada armus ja tänutundes.
Ja ma tahan ka teie suhtes elada oma elu armus ja tänutundes.
Tänu Jumalale selle erilise aarde eest, kes me kogudus on!
Tõelise aarde eest, mis peitub me koguduses
ja milleks on me koguduse inimesed.
Selle koguduse vaimsus pole kunagi olnud olla särav täht,
mis üks hetk särab ja kiirgab, kuid järgmine hetk on juba kadunud.
Meie koguduse vaimsus peitub imelistes, ustavates inimestes,
kes teenivad Jumalat päevast päeva ja nädalast nädalasse.
Kas siis koguduses, või oma elus tervikuna.
See on see tõeline aare, mis paneb meid puudutama taevast.
Kui palvetava vanaema põlved puudutavad maad,
puudutavad ta palved taevast.
Kui sina ja mina elame oma elu kindlas ühenduses maaga,
jõuame me ka taevani.
See on see koht, kus näeme Jumalat tegutsemas oma elus.
Olgem siis selline rahvas, aamen?
Elagem välja see ohtlik kuulutus!
Jaakobus, Jumala ja Jeesuse alistunud sulane,
pani oma usu nii Jumala kui Jeesuse nimesse.
Mitte sellesse, et ta oli Jeesuse vend, vanempastor või koguduse sammas.
Ei! Ta oli Kõikväelise Jumala alandlik sulane,
kuulutades elukroonist. Aamen.
Olen viimase 18 kuu jooksul valanud oma elu sellesse raamatusse
"Ela, armasta, juhi"
See kätkeb endas nii isiklikke kui juhtimisalaseid lugusid,
milledest paljusid ma pole veel kunagi varem jaganudki.
Mu palve on, et igaüks, kes seda raamatut loeb,
leiaks selle lehekülgedelt piibellikke tõdesid,
mis on põimitud igapäeva olukordadega.
Loodan, et lugejate südamed saavad nende läbi üles õhutatud
mitte vaid unistama suurelt oma tulevikust,
aga usaldama ka Teda, kes hoiab kogu elu koos.
"Ela, armasta, juhi" on saadaval ka E-raamatuna ja helikandjatel.
Kõik taevad kuuluvad Sulle ja Sa ihaldad siiski mu südant
Sa jätad oma trooni, et tõsta mind üles
Siin ma siis olen
Su armastus on aidanud mind taas püsti
Su lootus ei lase must' lahti
Mu rõõm on piiritu
Mu hing teab oma väärtust
Süli, mis on nii palju avaram ja suurem,
mille embusse mu süda eales kukkuda võiks
Su sõna on lõplik
Su nimi üle kõigi nimede
Su rist mu meeldetuletaja,
et Su armastus kestab igavesti
Siin ma siis olen
Su armastus on aidanud mind taas püsti
Su lootus ei lase must' lahti
Mu rõõm on piiritu
Mu hing teab oma väärtust
Süli, mis on nii palju avaram ja suurem,
mille embusse mu süda eales kukkuda võiks
Su sõna on lõplik
Su nimi üle kõigi nimede
Su rist mu meeldetuletaja,
et Su armastus kestab igavesti
Siin ma siis olen
Su armastus on aidanud mind taas püsti
Su lootus ei lase must' lahti
Siin ma olen
Jeesus, võta mu elu ja kõik, mis mul on
Sest see lootus ei lase must' lahti
Hillsongi konverentsid on selleks,
et aidata kohalikel kogudustel täita oma eesmärki.
Tahame varustada kõiki usklikke, jüngreid, jutlustajaid, õpetajaid
ja kogudust tervikuna.
Nagu ikka, oleme kaasanud parimad piibliõpetajad,
jumalariigi inspireerijad
ja loovad innovaatorid.
Mulle meeldib tõsiasi,
et Aabrahami kutsutakse isa Aabrahamiks
ühe kindla põhjusega.
Teda kirjeldatakse kui meie usuisa,
ehk tõotus, mis Aabrahamile anti, kuulub täna ka meile.
Usun, et kui me mõistaks kõike seda,
mille kaudu Aabrahami visioonist sai reaalsus,
saaks ka meie unistustest reaalsus.
Jumal käskis tal vaadata kahe asja peale:
taevasse ja tähtede peale,
öeldes, et ta õnnistus saab olema sama suur.
Aga Jumal käskis vaadata ka liiva peale mererannal.
Ehk ta pidi vaatama nii tähti kui ka maapinda.
Vahel me oleme nii innukad püüdlema tähtede poole,
mõistmata sageli, et me tõotus, unistus või õnnistus
tuleb hoopis millestki, mis otse me nina all - maa pealt.
Meie ülendus ja tõusmine lähtub sageli
Jumala pahupidi tegutsemisest.
Seetõttu ära lihtsalt aja taga oma unistusi,
kaotades silmist selle,
mida Jumal on tegemas su elus just praegu.
Oled ustav selles, mis sul on praegu ja vaata, mida Jumal sellest teeb!
Tänud vaatamast!
Ole õnnistatud, imelist nädalat sulle ja näeme jälle!
Tõlge: Anne-Ly Raukas